‘ગુજરાત અને ગુજરાતીઓ’ વિશે જાણવું હોય તો લંડન આવો. આ વાંચીને સૌને આશ્ચર્ય તો થશે જ. થોડા દિવસ પહેલાં લંડનના હોલેન્ડ પાર્ક વિસ્તારમાં એક પ્રાચીન અને જૂના પુસ્તકોની દુકાનમાં જવાનું થયું. ભારતીય પુસ્તકોનો અલગ વિભાગ હતો. ત્યાં નજર કરવા માંડી. ૧૮૫૨ કે ૧૮૮૨માં અંગ્રેજી ભાષામાં પ્રકાશન પામેલા ‘ગુજરાત અને ગુજરાતીઓ’ પુસ્તક પર નજર પડી. શ્રી બહેરામ મલબારીના ખૂબ જ રસ પડે એવા આ પુસ્તકમાં ગત સદીના ગુજરાત અને ગુજરાતીઓનું સુંદર વર્ણન કરવામાં આવ્યું છે, તે પુસ્તકના થોડા પાનાંઓ વાંચવાથી જાણી શકાયું. ૭૫ પાઉન્ડ (રૂપિયા ૩૭૦૦) ની કિંમત જરા વધારે લાગી તેથી પુસ્તક ખરીદ્યું નહીં પરંતુ ખરીદવાની ઇચ્છા તો થઈ જ છે.